ડ્રગ ઈન્સ્પેક્ટરોએ ગત 5-6 ઓક્ટોબરે અનેક સ્થળે દરોડા પાડ્યા હતા, જેમાં માલૂમ થયું હતું કે લાઈસન્સ વગર ભારતમાં ઉત્પાદન કરાતા અને જરૂરી રજિસ્ટ્રેશન સર્ટિફિકેટ વગર આયાત કરાતા ઈનગ્રેડિયન્ટ્સ સાથેના કોસ્મેટિક્સનું વેચાણ ઈ-કોમર્સ સાઈટ્સ પર થઈ રહ્યું હતું. એમેઝોન ઉપરાંત ફ્લિપકાર્ટ અને ઈન્ડિયામાર્ટને પણ નોટિસ ફટકારાઈ છે. એમેઝોન ઈન્ડિયાના પ્રવક્તાનો આ અંગે સંપર્ક કરાતા તેમણે કહ્યું હતું કે ગેરકાયદેસર કે નકલી પ્રોડક્ટ્સનું વેચાણ કરતા હોવાનું ધ્યાનમાં આવે એટલે તરત જ કંપની તેમની સામે આકરા પગલાં લે છે. એમેઝોનડોટઈન વેચનારાનો તેમની પ્રોડક્ટ્સ વેચવા માટેનું પ્લેટફોર્મ છે. તેના પર પ્રોડક્ટ્સ વેચનારા પ્રોડક્ટ માટે જવાબદાર હોય છે. એમેઝોનની સાઈટ પર વેચાતી કોસ્મેટિક્સ પ્રોડક્ટ્સમાં ઈમ્પોર્ટેડ બ્રાન્ડ્સ પણ છે, જેમાં વપરાતા ઈનગ્રેડિયન્ટ્સ બ્યૂરો ઓફ ઈન્ડિયન સ્ટાન્ડર્ડ્સ(BIS)ના ‘નેગેટિવ લિસ્ટ'માં છે. ડીજીસીઆઈ એસ. ઈશ્વર રેડ્ડીએ નોટિસમાં કહ્યું છે કે જો કંપની 10 દિવસમાં જવાબ નહીં આપે તો તેની સામે યોગ્ય પગલાં લેવામાં આવશે અને કાર્યવાહી શરૂ કરાશે.